Poštovani poljoprivrednici,

obavještavamo vas da je Općina Nijemci pokrenula postupak prikupljanja potencijalnih prijava šteta nastalih uslijed elementarne nepogode – suše tijekom lipnja, srpnja i kolovoza 2026. 

Svi poljoprivrednici, nositelji OPG-ova, obrtnici i pravne osobe koji su pretrpjeli štetu na poljoprivrednim kulturama mole se da dođu u Općinsku upravu Općine Nijemci, sa sobom ponesu dokaze o nastaloj šteti (fotografije) te podnesu prijavu.

Na temelju zaprimljenih prijava, Povjerenstvo za procjenu šteta od prirodnih nepogoda Općine Nijemci  izaći će na teren te utvrditi postotak štete za pojedine poljoprivredne kulture.

Zahtjevi se podnose osobno u Upravnom odjelu za društvene djelatnosti, upravne, opće, pravne i imovinske poslove Općine Nijemci do 19. kolovoza 2026.

Prijava se podnosi putem PN obrasca, koji ćete dobiti prilikom dolaska u Općinsku upravu.

Nakon što Povjerenstvo utvrdi stanje na terenu, Općina Nijemci uputit će zahtjev Županijskom povjerenstvu, odnosno županu, za proglašenje elementarne nepogode – suše na području Općine Nijemci za 2026. 

NAPOMENA
U slučaju da Županijsko povjerenstvo, odnosno župan, proglasi elementarnu nepogodu – sušu, svi poljoprivrednici koji su pretrpjeli štetu ponovno će morati prijaviti štetu putem odgovarajućih obrazaca.

Obrasci za prijavu štete u tom će slučaju biti pravovremeno objavljeni na web stranici Općine Nijemci, kako bi se štete mogle evidentirati i poljoprivrednici unijeti u Registar šteta.

Molimo sve poljoprivrednike da pravovremeno podnesu prijave kako bi Općina Nijemci mogla na vrijeme prikupiti potrebne podatke i dostaviti ih nadležnim institucijama.


Hvala na razumijevanju i suradnji!







OPĆINA NIJEMCI 
